Diari Oficial de la Generalitat Valenciana


Sumari del DOGV 9439, del 30-09-2022 (2022/8768)

RESOLUCIÓ de 20 de setembre de 2022, de la Direcció General d'Obres Públiques, Transports i Mobilitat Sostenible, per la qual es determinen els dies de descans obligatori en la prestació de serveis de taxis en l'àrea de prestació conjunta de València per a l'any 2022, i s'aprova el calendari dels dies festius.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9439

Data del DOGV
:   30-09-2022

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2022/8768


Data del document
:   20-09-2022

Organisme emissor
:   Conselleria de Política Territorial, Obres Públiques i Mobilitat

Tipus de document
:   Resolució

Anàlisi jurídica

 Descriptors 

:   * Conselleria de Política Territorial, Obres Públiques i Mobilitat
    * taxi

RESOLUCIÓ de 20 de setembre de 2022, de la Direcció General d'Obres Públiques, Transports i Mobilitat Sostenible, per la qual es determinen els dies de descans obligatori en la prestació de serveis de taxis en l'àrea de prestació conjunta de València per a l'any 2022, i s'aprova el calendari dels dies festius. [2022/8768]  
La Llei 13/2017, de 8 de novembre, de la Generalitat, del taxi de la Comunitat Valenciana estableix, de manera específica, en l'article 15, la facultat de l'administració per a prendre mesures de control de l'oferta de taxis i d'harmonització de la competència entre els taxistes.  
L'Ordre 7/2020, de 10 d'agost, de la Conselleria de Política Territorial, Obres Públiques i Mobilitat, per la qual es regula el sistema de descans obligatori i la limitació diària en la prestació de serveis de taxi en l'àrea de prestació conjunta de València, estableix en l'article 4.3 la possibilitat de dictar instruccions mitjançant resolució i adaptar el règim de descans a la demanda real.  
En aplicació de l'anterior, es va dictar la Resolució d'1 de juliol de 2022, de la Direcció General d'Obres Públiques, Transports i Mobilitat Sostenible, per la qual es determinen els dies de descans obligatori en la prestació de serveis de taxis en l'àrea de prestació conjunta de València per a l'any 2022, i s'aprova el calendari dels dies festius.  
  
Havent-se detectat una escassetat d'oferta de taxis en aquest àmbit territorial, resulta convenient reforçar el servei durant els pròxims mesos.  
Per tant, d'acord amb la normativa citada, i fent ús de les facultats atribuïdes en l'article 12 del Decret 177/2020, de 30 d'octubre, del Consell, d'aprovació del Reglament orgànic i funcional de la Conselleria de Política Territorial, Obres Públiques i Mobilitat, resolc:  
  
  
Primer. Prestació del servei de dilluns a divendres  
La prestació del servei de taxi en l'àrea de prestació conjunta de València es farà sota el règim de descans obligatori d'un dia setmanal de dilluns a divendres.  
  
Segon. Prestació del servei durant els dissabtes i diumenges  
La prestació durant els dissabtes i diumenges del servei de transport públic de taxi per les autoritzacions pertanyents a l'àrea de prestació conjunta de València, es realitzarà de manera que descansarà un dissabte o un diumenge de cada setmana, alternativament, en funció de la numeració parell o imparell de la llicència:  
- Quan el dissabte siga data parell prestaran el servei els taxis amb número de llicència parell, i descansaran la resta de vehicles.  
- Quan el dissabte siga data imparella prestaran el servei els taxis amb número de llicència imparella, i descansaran la resta de vehicles.  
- Els diumenges immediats, caiguen en dia parell o imparell, descansaran aquells que hagueren prestat servei en el dissabte immediat anterior i treballaran aquells que hagen descansat.  
No obstant això, i amb independència d'aquest sistema de descans general, la nit del dissabte i la matinada del diumenge, des de les 00.00 hores fins a les 06.00 hores, podran prestar servei els taxis amb els indicatius següents:  
  
Dies Indicatiu  
Dissabte 1 d'octubre - Diumenge 2 octubre D i E (parells)  
Dissabte 8 d'octubre - Diumenge 9 octubre D i E (imparells)  
Dissabte 15 d'octubre - Diumenge 16 octubre A i B (parells)  
Dissabte 12 de novembre - Diumenge 13 novembre A i B (imparells)  
Dissabte 19 de novembre - Diumenge 20 novembre C i D (parells)  
Dissabte 26 de novembre - Diumenge 27 novembre C i D (imparells)  
Dissabte 3 de desembre - Diumenge 4 desembre E i A (pares)  
Dissabte 10 de desembre - Diumenge 11 desembre E i A (imparells)  
  
Així mateix, els dissabtes que es relacionen a continuació, des de les 00.00 hores fins a les 6.00 del diumenge, podran treballar totes les llicències.  
24 de setembre (Mediterráneo Sound Festival)  
22 d'octubre (Marató Trinidad Alfonso)  
  
Tercer. Distribució dels dies de descans  
A partir del moment en què tinga efecte aquesta resolució, els dies de descans obligatori de les autoritzacions de taxi adscrites a l'àrea de prestació conjunta de València queden distribuïts de la forma següent:  
  
  
Dia de la setmana Indicatiu Terminació de la llicència que descansa  
Dilluns D 6 i 7  
Dimarts E 8 i 9  
Dimecres A 0 i 1  
Dijous B 2 i 3  
Divendres C 4 i 5  
  
  
A les autoritzacions de taxi amb vehicles adaptats a persones amb mobilitat reduïda també li serà aplicable la distribució establida en el quadre anterior. No obstant això, el dia de descans que els corresponga, podran prestar servei exclusivament a persones amb mobilitat reduïda.  
  
  
Quart. Dia addicional de descans setmanal  
De dimarts a divendres entre les 04.00 hores i les 06.00 hores podran treballar totes les autoritzacions quan tinguen descans addicional establit en el quadre superior, a fi de reforçar el servei. No obstant això, aquestes llicències hauran de respectar el descans establit en l'apartat tercer.  
Els divendres des de les 00.00 hores i fins a les 06.00 hores del dissabte no s'aplicarà el dia de descans addicional. No obstant això, s'haurà de respectar el descans establit en l'apartat tercer.  
A les autoritzacions de taxi amb vehicles adaptats a persones amb mobilitat reduïda també li serà aplicable la distribució establida en el quadre anterior. No obstant això, el dia de descans que els corresponga, podran prestar servei exclusivament a persones amb mobilitat reduïda.  
  
  
Cinqué. Dies festius i ponts sotmesos a descans obligatori  
Totes i cadascuna de les llicències de l'àrea de prestació conjunta de València descansaran els festius de 2022 que a continuació es relacionen, en funció de la numeració parell o imparell de la llicència:  
Data Descans setmanal Hauran de descansar  
Dimecres, 12 d'octubre Llicències 0 i 1 Parells  
Dimarts, 1 de novembre Llicències 8 i 9 Imparells  
  
  
Aquest descans és addicional al descans setmanal assenyalat en l'apartat tercer d'aquesta resolució, però deixarà sense efecte el descans addicional regulat en l'apartat quart.  
  
Sisé. Lliure prestació del servei en dies especials  
No obstant això el que es disposa en aquesta resolució referent als descansos diaris, es permet la prestació del servei de taxi a totes les llicències, amb independència del descans setmanal que tinguen assignat, en les franges horàries dels següents dies de l'any 2022:  
  
Data Franja horària sense descans obligatori  
Diumenge, 30 d'octubre Des de les 00.00 hores fins a les 06.00 hores  
Dilluns, 31 d'octubre Des de les 00.00 hores fins a les 06.00 hores  
Dimarts, 1 de novembre Des de les 00.00 hores fins a les 06.00 hores  
Diumenge, 6 de novembre Des de les 00.00 hores fins a les 06.00 hores i des de les 15.00 hores fins a les 19.00 hores  
Dissabte, 17 de desembre Des de les 21.00 hores fins a les 24.00 hores  
Diumenge, 18 de desembre Des de les 00.00 hores fins a les 06.00 hores  
Dissabte, 24 de desembre Des de les 21.00 hores fins a les 24.00 hores  
Diumenge, 25 de desembre Des de les 00.00 hores fins a les 06.00 hores  
Dissabte, 31 de desembre Des de les 21.00 hores fins a les 24.00 hores  
Diumenge, 1 de gener de 2023 Des de les 00.00 hores fins a les 06.00 hores  
  
  
Tots els dissabtes nit (matinada del diumenge) de l'any 2022, de 05.00 a 07.00 hores, podran prestar servei totes les llicències de l'àrea de València.  
Així mateix, tots els diumenges nit (matinada del dilluns) de l'any 2022, de 04.00 a 06.00 hores, podran prestar servei totes les llicències de l'àrea de València, independentment del dia de descans setmanal que tinguen assignat.  
  
Seté. Excepcionalitat per als serveis a persones amb mobilitat reduïda  
  
Les llicències de taxi de l'àrea de prestació conjunta de València que tinguen adscrit un vehicle adaptat queden exceptuades del règim de descans obligatori previst per als caps de setmana, en el període regulat en aquesta resolució.  
La prestació d'aquesta mena de serveis haurà d'identificar-se a través del distintiu que s'acompanya com a annex a aquesta resolució, que serà col·locat en el quadre de comandament de tal forma que siga visible des de l'exterior del vehicle.  
La prestació del servei a persones amb mobilitat reduïda tindrà preferència, encara que no tindrà aquest ús exclusiu. Aquesta prestació haurà de garantir-se pel personal prestador del servei durant les vint-i-quatre hores del dia.  
Per a acollir-se a aquesta excepcionalitat serà obligatori estar adscrit a un centre de distribució de taxis, una radioemissora o entitat de contractació per mitjans telemàtics, que tinguen per objecte, entre altres activitats, la contractació telefònica o telemàtica a través de vehicles adaptats, en els quals es garantisca que aquests vehicles presten servei prioritari a persones amb mobilitat reduïda. L'Administració controlarà, periòdicament, el grau de compliment d'aquesta obligació i adoptarà les mesures que considere oportunes en cas d'incompliment inclòs, i si és el cas, la imposició de les sancions que corresponguen.  
  
  
Huité. Efectes  
Aquesta resolució tindrà efecte des del dia de la signatura, i deixa sense efectes la Resolució d'1 de juliol de 2022, de la Direcció General d'Obres Públiques, Transports i Mobilitat Sostenible, per la qual es determinen els dies de descans obligatori en la prestació de serveis de taxis en l'àrea de prestació conjunta de València per a l'any 2022, i s'aprova el calendari dels dies festius.  
  
Contra aquesta resolució, que no esgota la via administrativa, es podrà interposar recurs d'alçada davant la Secretaria Autonòmica d'Obres Públiques, Transports i Mobilitat Sostenible en el termini d'un mes, a comptar des de l'endemà de la publicació en el Diari Oficial de la Generalitat Valenciana, d'acord amb el que estableixen els articles 121 i 122 de la Llei 39/2015, d'1 d'octubre, del procediment administratiu comú de les administracions públiques, sense perjudici que s'utilitze qualsevol altra via que es considere oportuna.  
  
València, 20 de setembre de 2022.- La directora general d'Obres Públiques, Transport i Mobilitat Sostenible: Roser Obrer Marco.